भारत ने पांच टेस्ट मैचों की ये सिरीज़ 1-3 से गंवा दी.इंग्लैंड के ख़िलाफ़ भारत पहली पारी में 338 रन से पिछड़ गया था. भारत की दूसरी पारी सिर्फ़ 94 रनों पर ख़त्म हो गई.मुरली विजय और गौतम गंभीर की सलामी जोड़ी दूसरी पारी में भी अच्छी शुरुआत देने में नाकाम रही. दो रन के स्कोर पर ही दोनों बल्लेबाज़ आउट हो गए.चेतेश्वर पुजारा ने सिर्फ़ 11 रन बनाए.पुजारा ने पांच टेस्ट की सिरीज़ में 22 की औसत से 222 रन बनाए और किसी सिरीज़ में सबसे ख़राब औसत वाले तीसरे क्रम के बल्लेबाज़ रहे.कप्तान महेंद्र सिंह धोनी दूसरी पारी में अपना खाता भी नहीं खोल सके.विराट कोहली भी सिर्फ़ 20 रन ही बना सके और जॉर्डन की गेंद पर एलिस्टर कुक के हाथों लपके गए.कोहली ने पांच मैचों की सिरीज़ में 10 पारियों में 13.40 के औसत से 134 रन ही बनाए. उनका औसत सिर्फ़ गौतम गंभीर, वरुण ऐरॉन और पंकज सिंह से बेहतर रहा.इससे पहले, इंग्लैंड ने जो रूट (109) की शतकीय पारी, कप्तान कुक (79) और जी बैलेंस (64) की अर्धशतकों की बदौलत पहली पारी में 486 रन का मज़बूत स्कोर खड़ा किया.भारत की ओर से ईशांत शर्मा ने चार, आर अश्विन ने तीन और वरुण एरोन ने दो विकेट लिए.भारत की पहली पारी सिर्फ़ 148 के स्कोर पर सिमट गई थी.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्वीटर पर फ़ॉलो भी कर सकते हैं.)